Zabuli.
14.
(Kwa kilanja, Zabuli ya Daudi.) Mbozi kolonga mmoyo wake, “Kuduhu Imulungu.” Wose wabanangika, osang'hana gehile, haduhu munhu yotenda ganogile. 
Mndewa Imulungu kowasungulila iwanhu kulawa kuulanga, yalole kamba hana munhu mwene nzewele, na kamba hana munhu komzahila Imulungu. 
Wose wahinduka, wose wabanangika, haduhu yotenda ganogile, haduhu hata imoja. 
Vino awo otenda gehile wabule nzewele? Owadafuna wanhu zangu kamba magate, na hawamgelegeza Mndewa Imulungu. 
Baho wengilwa na bwembwe, kwavija Imulungu kahamoja na iwanhu otenda ganogile. 
Modaha kugananga ago goyolonda kutenda imunhu mkiwa, lakini Mndewa Imulungu ayo yomkaliza. 
Maza ukombola wa Izilaeli wize kulawa Sayuni! Mndewa Imulungu, vonda yabweze ng'hekewa ya wanhu zake, Yakobo yadeng'helele, Izilaeli yadeng'he. 
