Zabuli.
126.
(Lwila lwa kuchola uchanha.) Mndewa Imulungu viyawabwezile ako Sayuni, tona kamba wanhu olota nzozi. 
Baho milomo yetu imema seko, na milimi yetu imema nyila za deng'ho. Wanhu wa isi ziyagwe walonga, “Mndewa Imulungu kawatendela mbuli ng'hulu!” 
Mndewa Imulungu katutendela mbuli ng'hulu, tudeng'helela kweli. 
Go Mndewa Imulungu, ututende kamba vitukalile umwaka, kamba mazi vigokilima mvizanda va Negebu. 
Waja ohanda kwa mahozi, osenga kwa nyila za deng'ho. 
Heyo yosola mbeyu za kuhanda akuno kolila, kobwela ukae kwa nyila za deng'ho, kuno kakapa mgelo wa ndiya. 
