Zabuli.
87.
(Zabuli ya wanhu wa ulelo wa Kola.) Imulungu kazenga buga jake, uchanha ya lugongo lwake lung'ala. 
Mndewa Imulungu kodinogela buga da Sayuni, kubanza kae yose ya Yakobo. 
Mbuli za ukulu zolongwa kumwako, gweye buga da Imulungu. 
“Nokwika kumbukumbu da Lahabu na Babeli, hagati ya iwanhu onitogola niye. Vivija Filisiti na Tilo hamoja na Kushi, na niye nolonga, ‘Ino kaleligwa Sayuni.’ ” 
Mbuli ya Sayuni olonga vino, “Ino na ija waleligwa mumo, na ayo yeli uchanha ng'hani mwenyego kodigwaa nguvu.” 
Mndewa Imulungu kokwandika matwaga ga iwanhu wa isi zose. “Ino kaleligwa Sayuni.” 
Vonda watowe bango okwimba, “Nzasa zangu zose za kumwako.” 
